സച്ചിന്, അംബാനി അടക്കമുള്ളവര് പട്ടികയില്! ഉന്നതരുടെ നികുതി വെട്ടിപ്പിനെക്കുറിച്ചുള്ള പാന്ഡോറ പേപ്പര് വെളിപ്പെടുത്തലില് അന്വേഷണം പ്രഖ്യാപിച്ച് കേന്ദ്രസര്ക്കാര് വരും ദിവസങ്ങളില് കൂടുതല് പ്രമുഖരുടെ നിക്ഷേപത്തെ കുറിച്ച് വെളിപ്പെടുത്തലുകള് ഉണ്ടായേക്കും ന്യൂഡല്ഹി: ഉന്നതരുടെ നികുതി വെട്ടിപ്പിനെക്കുറിച്ചുള്ള പാന്ഡോറ പേപ്പര് വെളിപ്പെടുത്തലില് അന്വേഷണം പ്രഖ്യാപിച്ച് കേന്ദ്രസര്ക്കാര്. പ്രത്യക്ഷ നികുതി ബോര്ഡ് ചെയര്മാന്റെ മേല്നോട്ടത്തിലുള്ള അന്വേഷണ സംഘത്തില് എന്ഫോഴ്സ്മെന്റ് ഡയറക്ടറേറ്റ് ഇഡി, റിസര്വ് ബാങ്ക്, സാമ്ബത്തിക രഹസ്യാന്വേഷണ വിഭാഗം ഉദ്യോഗസ്ഥരും അംഗങ്ങളാകും. വരും ദിവസങ്ങളില് കൂടുതല് പ്രമുഖരുടെ നിക്ഷേപത്തെ കുറിച്ച് വെളിപ്പെടുത്തലുകള് ഉണ്ടാകുമെന്നാണ് അന്താരാഷ്ട്ര മാധ്യമപ്രവര്ത്തക കൂട്ടായ്മയുടെ അറിയിപ്പ്. ഇന്ത്യക്കാരായ മുന്നൂറിലധികം പേരുടെ നിക്ഷേപങ്ങളുടെ വിവരങ്ങള് പാന്ഡോര പേപ്പറിലുണ്ടെന്നാണ് റിപ്പോര്ട്ട്. മാധ്യമപ്രവര്ത്തകരുടെ അന്താരാഷ്ട്ര കൂട്ടായ്മ നടത്തിയ അന്വേഷണത്തിലാണ് ലോക നേതാക്കള് ഉള്പ്പെട്ട കള്ളപ്പണ നിക്ഷേപത്തിന്റെ വിവരങ്ങള് പുറത്ത് വന്നത്. ഇന്ത്യയില് നിന്ന് സച്ചിന് തെണ്ടുല്ക്കര്, അനില് അംബാനി, വിനോദ് അദാനി ഉള്പ്പടെയുള്ളവരുടെ നിക്ഷേപങ്ങളെ കുറിച്ചും പാന്ഡോര പേപ്പറിലുണ്ട്. നികുതിയിളവുള്ള രാജ്യങ്ങളില് ലോകത്തെ ഉന്നതനേതാക്കളും പ്രമുഖ വ്യക്തികളും നടത്തിയ നിക്ഷേപങ്ങളുടെ വിവരങ്ങളാണ് പുറത്തായത്. പാന്ഡോറ പേപ്പേഴ്സ് എന്ന പേരിലുള്ള റിപ്പോര്ട്ടില്, നികുതിയിളവ് ലഭിക്കുന്ന രാജ്യങ്ങളില് ആരംഭിച്ച 29,000 കമ്ബനികളുടെയും ട്രസ്റ്റുകളുടെയും വിവരങ്ങളാണ് ഉള്ളത്.